open-index/open-wikipedia-markdown huggingface dataset:
Astrid Gartz

**Astrid Sofia Gartz** (8. tammikuuta 1942 Liljendal – 11. lokakuuta 2022 Helsinki) oli suomalainen toimittaja, joka työskenteli Yleisradiossa. Hän työskenteli aluksi ruotsinkielisessä uutistoimituksessa ja toimi sittemmin useissa eri tehtävissä, muun muassa uutistoimittajana, tuottajana ja ohjelmajohtajana. 

Gartz opiskeli valtiotieteitä Helsingin yliopistossa 1962–1964. Hän oli STT:n palveluksessa 1964–1966 toimittajana ja Yleisradion palveluksessa 1966–2002 toimittajana, tuottajana ja vuodesta 1994 TV1:n ohjelmajohtajana. Yleisradiossa Gartz työskenteli aluksi ruotsinkielisen uutistoimituksen *Från dag till dag* -ohjelmassa ja *[[TV-nytt|Kvällsnytt]]*-uutislähetyksessä. Hän toimitti ja luki uutisia vuosina 1967–1972. Tutkivan journalismin ohjelma *[[MOT (televisio-ohjelma)|MOT]]* syntyi hänen aloitteestaan.

Astrid Gartz oli Helsingin kaupunginvaltuutettu SDP:n ryhmässä 2005–2008. Hän oli myös Helsingin sosiaalilautakunnan puheenjohtaja.

Gartz sai tiedonjulkistamisen valtionpalkinnon vuonna 1977, ja *[[City (lehti)|City]]*-lehden televisioalan ammattilaisista kokoama raati valitsi hänet Suomen kuudenneksi vaikutusvaltaisimmaksi televisioviihteen vaikuttajaksi vuonna 2001.

Vuonna 2011 Astrid Gartz palkittiin elämäntyöstään Kultaisella Venlalla.

## Yksityiselämä
1970-luvun alussa Gartz asui yhdessä ministeri Väinö Leskisen kanssa, ja he saivat pojan vuonna 1971.

## Lähteet

## Aiheesta muualla
* 
*
Alabama 3

**Alabama 3** on vuonna 1989 perustettu brittiläinen acid house-, blues-, country- ja gospelyhtye. Yhdysvalloissa yhtye tunnetaan nimellä **A3** välttääkseen juridisia kiistoja nimestä tunnetun yhdysvaltalaisen Alabama country-yhtyeen kanssa. Yhtye saavutti kansainvälisen kuuluisuuden "Woke Up This Morning" kappaleellaan, joka valittiin HBO:n suositun Sopranos -draamasarjan tunnusmusiikiksi.

Yhtyeen perustettiin Jake Blackin ja Rob Spraggin tavatessa toisensa eräässä acid house juhlassa. Yhtyeen alkuperäinen nimi oli "The First Presleyterian Church Of Elvis The Divine (UK)", mutta se vaihdettiin lopulta Alabama 3:ksi. Vuonna 1997 yhtye teki sopimuksen One Little Indian levy-yhtiön kanssa julkaistaakseen debyyttialbuminsa Exile on Coldharbour Lane.

## Kokoonpano
* Rob Spragg AKA Larry Love - laulu
* Jonny Delafons AKA L. B. Dope - rummut
* Simon Edwards AKA Sir Eddie Real - lyömäsoitin
* Orlando Harrison AKA The Spirit - kosketinsoitin
* Piers Marsh AKA The Mountain of Love - huuliharppu ja ohjelmoidut biitit
* Mark Sams AKA Rock Freebase - kitara

### Entiset jäsenet
* John Jennings AKA Segs - bassokitara
* Jake Black AKA The Very Reverend Dr. D. Wayne Love - laulu (k. 2019)

## Diskografia

### Studioalbumit
* *[[Exile on Coldharbour Lane]]* (1997)
* *[[La Peste]]* (2000)
* *[[Power In The Blood]]* (2002)
* *[[The Last Train To Mashville vol. 2]]* (2003)
* *[[Outlaw (albumi)|Outlaw]]* (2005)
* *[[M.O.R.]]* (2007)
* *[[Revolver Soul]]* (2010)
* *[[There Will Be Peace in the Valley... When We Get the Keys to the Mansion on the Hill]]* (2011)
* *[[Shoplifting 4 Jesus]]* (2011)
* *[[The Men from W.OM.B.L.E.]]* (2013)
* *[[The Wimmin from W.OM.B.L.E.]]* (2014)
* *[[Blues (Alabama 3:n albumi)|Blues]]* (2016)

### Kokoelmat
* *[[Hits and Exit Wounds]]* (2008)
* *[[Exile On Coldharbour Lane - The Boxset]]* (2019

### Singlet ja EP:t
* *Ain't Going To Goa* (1997) (uudelleenjulkaistu 1998)
* *Woke Up This Morning* (1997) (uudelleenjulkaistu 2000)
* *Speed of the Sound of Loneliness* (1997)
* *Converted* (1998)
* *Mansion on the Hill* (2001)
* *Wade Into The Water* (2001)
* *Reachin*' (2003)
* *Hello... I'm Johnny Cash* (2005)
* *How Can I Protect You* (2005)
* *Gospel Train* (2005)
* *Lockdown* (2007)
* *Middle of the Road* (2008)
* *Jaqueline* (2009)
* *Vietnamistan* (2010)

### Musiikkivideot
* Ain't Goin' to Goa (1998)
* Woke Up This Morning (1999)
* Too Sick to Pray (2001)
* Hello… I'm Johnny Cash (2006)
* Vietnamistan (2010)

## Aiheesta muualla
* Yhtyeen virallinen kotisivu
* Epävirallinen Alabama 3 keskustelupalsta
Kapteeni Ankan urotyöt

**Ankalliskirjasto 6: Kapteeni Ankan urotyöt** Ankalliskirjasto-albumisarjan kuudes osa. Kaikki tarinat ovat Carl Barksin kuvittamia ja kirjoittamia. Siinä on Carl Barksin meriaiheisia tarinoita. Kirjassa on 168 sivua.

## Kirjan tarinat

*Lentävä hollantilainen (*The Flying Dutchman*) (1959)
*Matka menneisyyteen (*Back to Long Ago*) (1956)
*Perunateatteri pohjoisnavalla (*Under the Polar Ice*) (1959)
*Koralliluoloan kummitus (*The Ghost of the Grotto*) (1947)
*Kilpapurjehdus Etelämerelle (*Race to the South Seas*) (1949)
*Kaikkien aikojen merimatka (*The Not-so-ancient Mariner*) (1966)
*Turmantimantti (*The Doom Diamond*) (1967)
*Tuomiokurkun kummitus (*The Strange Shipwrecks*) (1958)

## Lähteet
Moses Ndiema Kipsiro

**Moses Ndiema Kipsiro** (s. 2. syyskuuta 1986 Chesimat) on ugandalainen kestävyysjuoksija.

Kipsiro sijoittui Lausannen maastojuoksun MM-kisoissa 2003 nuorten sarjassa kahdeksanneksitoista ja sai pronssia joukkuekilpailussa. Kaksi vuotta myöhemmin hän oli maastojuoksun MM-kisoissa nuorten sarjan kahdeskymmenesensimmäinen. Myöhemmin samana vuonna hän karsiutui Helsingin MM-kisoissa 5&nbsp;000 metrin juoksun alkuerissä ajalla 13.32,25. Vuonna 2006 Kipsiro juoksi Kansainyhteisön kisoissa 5&nbsp;000 metrillä seitsemänneksi ajalla 13.25,06 ja Fukuokan maastojuoksun MM-kisoissa pitkällä matkalla kahdenneksikymmenenneksikolmanneksi ja lyhyellä kahdenneksikymmenenneksiyhdeksänneksi. Myöhemmin samana vuonna hän voitti Afrikan-mestaruuden 10&nbsp;000 metrin juoksussa ajalla 28.03,46 ja pronssia 5&nbsp;000 metrillä. 

Kipsiro keskeytti Mombasan maastojuoksun MM-kisoissa 2007, mutta voitti myöhemmin samana vuonna kultaa Afrikan kisojen 5&nbsp;000 metrillä ja pronssia Osakan MM-kisoissa 5&nbsp;000 metrillä. Edinburghin maastojuoksun MM-kilpailuissa 2008 hän oli kolmastoista. Pekingin olympialaisissa 2008 Kipsiro sijoittui 5&nbsp;000 metrillä neljänneksi ja saman vuoden  toiseksi. Ammanin maastojuoksun MM-kisoissa 2009 hän saavutti hopeaa kaksi sekuntia Etiopian Gebre-egziabher Gebremariamille hävinneenä. Berliinin MM-kilpailuissa 2009 hän sijoittui 5&nbsp;000 metrillä neljänneksi. Vuoden 2010 maastojuoksun MM-kilpailuissa Bydgoszczissa hän saavutti pronssia. Saman vuoden Afrikan-mestaruuskilpailuissa hän sai 10&nbsp;000 metrillä hopeaa ajalla 27.33,37 ja sijoittui 5&nbsp;000 metrillä neljänneksi. Maanosien cupissa hän sijoittui toiseksi sekä 3&nbsp;000 että 5&nbsp;000 metrillä. Delhin Kansainyhteisön kisoissa hän voitti kultaa 5&nbsp;000 metrillä ajalla 13.31,25 ja 10&nbsp;000 metrillä ajalla 27.57,39.

Vuoden 2011 maastojuoksun MM-kilpailuissa Punta Umbríassa hän oli yhdestoista henkilökohtaisessa kilpailussa ja sai pronssia joukkuekilpailussa. Saman vuoden Maputon Afrikan kisoissa hän voitti kultaa 5&nbsp;000 metrillä ajalla 13.43,08. Istanbulin sisäratojen MM-kilpailuissa 2012 Kipsiro oli seitsemäs 3&nbsp;000 metrillä ajalla 7.44,59. Lontoon olympialaisissa hän sijoittui 5&nbsp;000 metrillä 15:nneksi ja 10&nbsp;000 metrillä kymmenenneksi. Bydgoszczin maastojuoksun MM-kilpailuissa 2013 hän sijoittui neljänneksi. Saman vuoden Moskovan MM-kilpailuissa hän oli 10&nbsp;000 metrillä 13:s.

Kipsiro sijoittui 2014 maastojuoksun Afrikan-mestaruuskilpailuissa kymmenenneksi. Glasgow'n Kansainyhteisön kisoissa hän voitti kultaa 10&nbsp;000 metrillä ajalla 27.56,11 ja sijoittui 5&nbsp;000 metrillä kahdeksanneksi.

## Henkilökohtaiset ennätykset
* 1 500 metrin juoksu: 3.37,6 (2008)
* 3 000 metrin juoksu: 7.30,95 (2009)
* 5 000 metrin juoksu: 12.50,72 (2007)
* 10 000 metrin juoksu: 27.04,48 (2012)

## Lähteet
* 

### Viitteet
Fabrics

**Fabrics** oli vuosina 1979–1982 toiminut suomalainen pop-yhtye. Se perustettiin kesällä 1979. Yhtyeen musiikilliset johtohahmot olivat laulaja/basisti Tommi Läntinen sekä kosketinsoittaja Kim Trapp.

Fabricsin tunnetuin kappale on kesällä 1981 julkaistu ”Summer Is Fading”, joka voitti myös Levyraadin.

## Historia
Kun Tommi Läntisen ja hänen lapsuudentoverinsa Tomi Ahdin vuonna 1976 perustama kellaribändi Bundesbank alkoi hiipua vuoden 1979 tienoilla, oli aika perustaa uusi yhtye. Alkuvaiheessa siinä soittivat Läntinen (bassokitara ja laulu), Ahti (rummut), Veijo ”Vekke” Mäki alias Vinnie Lane (kitara) sekä Kim Trapp (koskettimet), joka myös keksi yhtyeelle nimen ”Fabrics”.

Vekke Mäen tilalle otettiin kitaristiksi Ari ”Hombre” Lampinen. Lampisen edellinen, kokeilevaa instrumentaalimusiikkia esittänyt Niittikone-yhtye oli hajoamassa. Läntinen, Lampinen ja Ahti tunsivat toisensa entuudestaan ja Ari, joka otti myöhemmin taiteilijanimekseen Hombre, oli ollut Tomin kanssa samalla luokalla. Niittikone-yhtyeestä tulivat Lampisen mukana myös basisti Tero Ovaska ja saksofonisti Tapio ”Ränni” Mäkinen. Kesällä 1979 Fabricsin kokoonpano oli valmis.

## Julkaisut
### Albumit
* 
* 

### Singlet
* ””Factory” / ”I’ve Not Been Eating” (1980)
* ””Summer Is Fading” / ”Howard from the Garrett Room” (1981)
* ””Cat” / ”Whatcha Gonna Do?” (1981)
* ””Eskimos and Chinese” / ”Fall in Love Again” (1982)

### Kokoelmilla
* 
* 
* 

## Katso myös

* Tommi Läntinen

## Lähteet
Klooribentseeni

**Klooribentseeni** on orgaaninen yhdiste (aromaattinen yhdiste), joka on normaaliolosuhteissa olomuodoltaan syttyvää, väritöntä tai kellertävää nestettä, jolla on mantelia muistuttava haju. Sen kemiallinen kaava on C6H5Cl. Klooribentseenista käytetään myös nimityksiä *bentseenikloridi*, *klooribentsoli*, *fenyylikloridi*, *monoklooribentseeni* ja *bentseenimonokloridi*.

Klooribentseenin moolimassa on 112,56&nbsp;g/mol, sulamispiste −45&nbsp;°C, kiehumispiste 132&nbsp;°C, tiheys 1,11&nbsp;g/cm3, hajukynnys 0,21‑0,7&nbsp;ppm, leimahduspiste 27&nbsp;°C (c.c.), itsesyttymislämpötila 590&nbsp;°C ja CAS-numero 108-90-7. Aineen höyry-ilma-seoksen tiheys 20&nbsp;°C:n lämpötilassa (ilma = 1) on 1,03 eli se on ilmaa raskaampaa. Aineesta voi syntyä haihtumalla jo 20&nbsp;°C:n lämpötilassa melko nopeasti haitallinen pitoisuus. Klooribentseeni liukenee hel­posti moniin orgaanisiin liuottimiin, mutta veteen melko huonosti eli 20&nbsp;°C:n lämpötilassa 0,05&nbsp;g/100&nbsp;ml.

Klooribentseeni reagoi kiivaasti joutuessaan tekemisiin voimakkaiden hapettimien kanssa, jolloin voi aiheutua palo- ja räjähdysvaara. Aine hajoaa kuumentuessaan tai joutuessaan kosketuksiin kuumien pintojen tai liekkien kanssa, jolloin siitä muodostuu myrkyllisiä ja syövyttäviä huuruja.

Klooribentseeniä käytetään liuottimena, rasvanpoistoaineena sekä kemiallisten synteesi­en aine­osana ja lämmönsiirtonesteenä.

## Ympäristö- ja terveysvaikutukset

Lyhytaikainen ulkopuolinen altistus aineelle voi ärsyttää silmiä ja ihoa sekä nieleminen voi aiheuttaa aineen joutuessa keuhkoihin kemiallisen keuhkotulehduksen vaaran. Klooribentseenille altistumisesta voi seurata vaikutuksia keskushermostossa, johtaen tajunnantason laskuun. Pidempiaikainen tai toistuva altistuminen nestemäiselle klooribentseenille voi kuivattaa ihoa. Aineelle altistumisesta voi seurata myös vaikutuksia maksassa ja munuaisissa. Se on myös haitallista vesieliöille.

## Lähteet

*
*Kemian työsuojeluneuvottelukunta (KETSU): Klooribentseeni 

## Aiheesta muualla

*PubChem: Chlorobenzene 
*KEGG: Chlorobenzene 
*ChemBlink: Chlorobenzene
Avraham Hirschson

**Avraham Hirschson** (, 11. helmikuuta 1941 Tel Mond, Israel – 7. maaliskuuta 2022) oli israelilainen Kadima-puoluetta edustanut poliitikko. Hän oli valtiovarainministeri mutta erosi tehtävästä 2007 kavallussyytteiden vuoksi.

Hirschson edusti aiemmin Likudia mutta liittyi Kadimaan 2005.

## Lähteet
Baldernin linna

**Baldernin linna** () on barokkilinna Schwäbische Albiin kuuluvalla kukkulalla Saksan Baden-Württembergissä. Nykyisin linnassa toimii museo ja se sisältää yhden Saksan suurimmista asekokoelmista.

## Historia
Varhaisin maininta Baldernin linnasta löytyy 1000-luvulta. Nykyisen barokkiulkonäkönsä se sai vuosina 1718–1737, kun linnasta tuli Oettingen-Baldernin kreivien residenssi. Aatelissuku Oettingen-Baldernin sammuttua vuonna 1798 linna päätyi Oettingen-Wallersteinin ruhtinassuvun haltuun. Vuoden 1896 tienoilla linnasta tehtiin yleisölle avoin.

## Aiheesta muualla

* Linnan viralliset sivut
Teijan keittiössä

**Teijan keittiössä** oli suomalainen vuosina 1990–1996 valmistunut ja esitetty Teija Sopasen juontama ruoka-aiheinen keskusteluohjelma. Sarjaa esitettiin vuosina 1990–1992 Kolmoskanavalla, ja vuosina 1993–1996 MTV3-kanavalla.

## Ohjelmaformaatti
Ohjelmassa vieraili julkisuuden henkilöitä, joiden kanssa Sopanen valmisti oman asuntonsa keittiössä vierailijoiden suosikkiruokia. Ruoanvalmistuksen ohessa Sopanen haastatteli vieraita. Ohjelman elinkaaren aikana vierailleita henkilöitä olivat muun muassa poliitikko Riitta Uosukainen, kapellimestari Ossi Runne ja viihteen monitoimimies Jukka Virtanen. Katsojat pystyivät tilaamaan postin kautta ruokien reseptejä kirjallisina soittamalla maksulliseen puhelinnumeroon, jota esitettiin ohjelmassa. Sopasen mukaan joidenkin ohjelmien jälkeen tarvittavat ruoka-aineet saattoivat loppua kaupoista, ja osa kaupoista oli jopa toivonut ennakkoon tietoa, mitä ruokia ohjelmassa valmistetaan, että osaisivat hankkia tarpeeksi raaka-aineita.

## Kirjallisuutta
Kustannusyhtiö Otava julkaisi ohjelman vieraiden suosikkiruokien resepteistä kaksi keittokirjaa:
* 
* 

## Parodiat
* Jope Ruonansuu parodioi ohjelmaa albumillaan *[[Jope Ruonansuu presidentiksi]]*. Ruonansuun ”Teijan keittiössä” valmistettiin pontikkaa. Sketsissä Ruonansuu imitoi juontaja Sopasta sekä vieraitaan Raimo Ilaskiveä ja Paavo Väyrystä.
* Aake Kalliala ja Pirkka-Pekka Petelius parodioivat Teijan keittiötä Pulttibois-sarjassa sketsillä ”Ransun keittiö”, jossa Kalliala oli pukeutunut naiseksi ja Pirkka-Pekka Petelius esitti Heikki-Anneli Vateva -nimistä tanssijaa, jotka valmistivat japanilaista "Mitsubishi-muusia".

## Lähteet
Mats Haldin

**Mats Haldin** (s. 17. toukokuuta 1975) on suomalainen suunnistaja, moninkertainen viestin arvokisamitalisti. Norjalaista Halden SK:ta edustavaa Haldinia valmentaa Roland Villför. Hän on kolminkertainen Jukolan viestin voittaja (2003, 2010, 2011).

## Saavutuksia
### [[Suunnistuksen maailmanmestaruuskilpailut|MM-kilpailut]]
*1999 normaalimatkalla 27.
*2001 normaalimatkalla 9. 
*2003 normaalimatkalla 16., viestissä hopeaa
*2004 keskimatkalla 15., normaalimatkalla 6., viestissä 4.
*2005 sprintissä 31., pitkällä matkalla 5., viestissä 5.
*2006 pitkällä matkalla 13., viestissä hopeaa
*2007 sprintissä 23., keskimatkalla 27., pitkällä matkalla 4., viestissä pronssia
*2008 sprintissä 8, pitkällä matkalla 29.
*2009 pitkällä matkalla 4., viestissä pronssia
*2010 pitkällä matkalla 8., viestissä 9.
### [[Suunnistuksen Euroopan-mestaruuskilpailut|EM-kilpailut]]
*2002 sprintissä 17., normaalimatkalla 4., viestissä kultaa
*2004 sprintissä 26., keskimatkalla 14., normaalimatkalla hopeaa, viestissä kultaa
*2006 sprintissä 12., keskimatkalla karsiutui loppukilpailusta, pitkällä matkalla 5.
*2008 sprintissä 7., pitkällä matkalla 35., viestissä pronssia
*2010 sprintissä ja pitkällä matkalla 23., keskimatkalla 37., viestissä 9.
### PM-kilpailut
*2001 normaalimatkalla 9., viestissä hopeaa
*2003 pikamatkalla 4., normaalimatkalla 7.
*2005 viestissä hopeaa
*2007 keskimatkalla pronssia, pitkällä matkalla 6., viestissä neljäs
*2009 sprintissä 18., keskimatkalla 10., pitkällä matkalla 16., viestissä pronssia
### SM-kilpailut
*1997 pitkällä matkalla hopeaa
*2000 normaalimatkalla hopeaa
*2001 pitkällä matkalla hopeaa, viestissä kultaa
*2002 normaalimatkalla pronssia
*2007 sprintissä kultaa
*2009 sprintissä pronssia, erikoispitkällä matkalla kultaa
### Maailmancup
*2002 yhteispisteissä 3., osakilpailuissa 1 voitto, 1 kakkossija, 2 kolmossijaa
*2004 MCF: sprintissä 9., normaalimatkalla 2., viestissä 5.
*2005 yhteispisteissä 6.
*2007 yhteispisteissä 4., osakilpailuissa 2 kakkossijaa
*2008 yhteispisteissä 11.
*2009 yhteispisteissä 21.

## Lähteet

## Aiheesta muualla
*Virallinen sivusto
Hanna-Riikka Kuisma

**Hanna-Riikka Kuisma** (s. 27. maaliskuuta 1978 Pori) on suomalainen kirjailija, taidekriitikko ja kuvataiteilija.

## Elämä ja ura
Kuisma opiskeli ilmaisupainotteisessa lukiossa ja valmistui kuvataiteilijaksi Lahden taideinstituutista vuonna 2001, mutta on keskittynyt kirjoittamiseen.

Kuisman esikoisteos, novellikokoelma *Elinkautinen* (2005) kertoo mielenterveysongelmista ja syrjäytyneistä ihmisistä inhorealismin ja mustan huumorin keinoin. Romaani *Käärmeenpesä* (2007) käsittelee muun muassa sukupuoli-identiteetin etsimistä ja kolmiodraamaa. Psykologinen trilleri *Sydänvarjo* (2011) kertoo stalkkaamisesta eli vaanimisesta, ja käsittelee suomalaisen yhteiskunnan kahtiajakautumista. Romaani *Valkoinen valo* (2013) on jännitteinen ihmissuhdepalapeli, jonka pääteemana on fyysinen kipu. Romaani *Viides vuodenaika* (2016) on mysteeriromaani traumasta ja siitä selviämisestä. Se käsittelee muun muassa vakavaa dissosiaatiohäiriötä. Teos oli ehdolla Tiiliskivi-palkinnon saajaksi.

Romaani *Kerrostalo* (2019) kertoo syrjäytymisestä ja köyhyydestä. Kerrostalolähiön elämää ja ihmisiä kuvaava teos on dystooppinen. Teos oli ehdolla kaunokirjallisuuden Finlandia-palkinnon saajaksi. Esiraati kuvaili romaanin heijastavan suomalaisen yhteiskunnan eriarvoisuutta ja kirjailijan käsittelevän surullisia elämänkohtaloita erityisellä lämmöllä ja ennen kaikkea tuomitsematta. Syksyllä 2021 ilmestyi Kuisman kuudes romaani *#Syyllinen*.

Kirjailijantyön ohella Kuisma on toiminut kolumnistina ja Satakunnan Kansan taidekriitikkona vuosina 2006–2013. Hän on myös työskennellyt arvostelupalveluissa. Ennen omaa teosta hänen novellejaan ilmestyi muun muassa *Uusien kirjoittajien kirjassa* 2001 ja *Novellit 2004* -antologiassa. 2010 hänen tekstinsä oli mukana pakinakokoelmassa *Hullu akka!*.

Taiteen edistämiskeskus myönsi Kuismalle viisivuotisen (2019–2023) taiteilija-apurahan vuonna 2018. Kuisma sai vuonna 2019 Satakunnan taidepalkinnon siihenastisesta urastaan. Satakunnan kirjallinen kerho palkitsi Kuisman Nortamo-palkinnolla vuonna 2021.

Kuisma asuu ja työskentelee Porissa.

## Teokset
* 
* 
* 
* 
* 
* 
* 
* 
* 

### Antologiat, joissa mukana
* 
* 
* 
* 
* 
* 
* *Yövartiossa - esseitä unettomuudesta*. WSOY, 2025. 

## Lähteet

## Aiheesta muualla
* Kuisman esittely Liken sivuilla
* Martti Joenpolven novellikilpailu; lukunäyte
Levan Kobiašvili

**Levan Kobiašvili** (, s. 10. heinäkuuta 1977 Tbilisi) on georgialainen jalkapalloilija, joka pelasi yli 15 vuotta ammattilaisena Saksassa SC Freiburgin, Schalke 04:n ja Hertha Berlinin joukkueissa. 

Georgian maajoukkueessa Kobiašvili on kautta aikain eniten otteluita pelannut pelaaja 100 ottelullaan. Vuosina 2000 ja 2005 hänet valittiin Georgian vuoden jalkapalloilijaksi.

Kobiašvilin ura alkoi kotikaupungissaan Avaza Tbilisin joukkueessa. Vuonna 1994 hän siirtyi Metalurg Rustaviin, ja 1995 Dynamo Tbilisiin. Hän oli vuonna 1997 lainalla Alania Vladikavkazissa. Vuonna 1998 hän siirtyi Saksaan SC Freiburgiin, jossa hän pelasi vuoteen 2003 kunnes siirtyi gelsenkircheniläiseen Schalkeen.

## Lähteet

## Aiheesta muualla
*Weltfussball
*UEFA.com
*Uran tilastot
Three Days Grace (albumi)

**Three Days Grace** on kanadalaisen rock-yhtyeen Three Days Gracen esikoisalbumi, joka julkaistiin 22. heinäkuuta 2003. Se debytoi Yhdysvalloissa Billboard 200 -listan sijalla 69.

## Kappaleet

## Kokoonpano
* Adam Gontier – laulu, kitara
* Barry Stock – kitara (vain uudelleenjulkaisulla)
* Brad Walst – basso
* Neil Sanderson – rummut

## Arvostelut
* Allmusic: 
* IGN: 

## Listasijoitukset
**Albumi**

**Singlet**

## Lähteet
Käsky (elokuva)

**Käsky** on vuonna 2008 ensi-iltansa saanut suomalainen draamaelokuva, jonka on ohjannut Aku Louhimies. Se perustuu Leena Landerin samannimiseen romaaniin vuodelta 2003. Elokuvan pääosissa ovat Samuli Vauramo ja Pihla Viitala, ja sen sivuosia esittävät Eero Aho, Janne Virtanen, Sulevi Peltola, Miina Maasola, Mikko Kouki, Riina Maidre ja Eemeli Louhimies. *Käsky* sijoittuu vuoteen 1918 Suomen sisällissodan aikaan, ja se kertoo idealistisesta jääkäristä (Vauramo), joka saa käskyn viedä punakaartilaisen naissotilaan (Viitala) tuomari Hallenbergin (Aho) johtamaan kenttätuomioistuimeen. Elokuva on kuvattu pääosin Turun Kakskerrassa sijaitsevassa Brinkhallin kartanossa.

*Käsky* sai ensi-iltansa 29. elokuuta 2008. Rauno Ronkainen sai parhaan kuvauksen Jussi-palkinnon vuonna 2009. Kirjailija Lander ei ollut tyytyväinen elokuvaan. Ohjaaja Louhimiehen ohjausmetodeista syntyneen kohun yhteydessä maaliskuussa 2018 tämä kertoi pitäneensä kuvausten tunnelmaa ankeana ja sanoi, ettei elokuva vastannut hänen alkuperäisen kirjansa rohkaisevaa sävyä.

## Juoni
Elokuva kertoo Suomen sisällissodan loppuvaiheisiin ajoittuvan ja Varsinais-Suomeen sijoittuvan rakkaustarinan ja kolmiodraaman. Jääkärialiupseeri Aaro Harjula (Samuli Vauramo) saapuu Saksasta Suomeen taistelemaan valkoisten puolella, mutta järkyttyy huomatessaan, miten valkoiset kohtelevat punaisia sotavankeja. Hän päättää pelastaa teloitukselta välttyneen naiskaartilaisen (Pihla Viitala) saattamalla tämän sotatuomarin (Eero Aho) eteen oikeudenkäyntiä varten.

## Rooleissa

## Lähteet

## Aiheesta muualla
* 
*
Khary Payton

**Khary Payton** (s. 16. toukokuuta 1972 Augusta, Georgia, Yhdysvallat) on yhdysvaltalainen näyttelijä, joka on tehnyt enimmäkseen äänirooleja animaatioihin ja videopeleihin. Hän tuli tunnetuksi animaatiosarjasta *[[Teen Titans]]*.

## Ura
Payton on esiintynyt 1990-luvulta lähtien ääninäyttelijänä animaatioissa ja videopeleissä. Hänen tunnetuin ääniroolinsa on Kyborgi animaatiosarjassa *[[Teen Titans]]*. Näyttelijänä Payton ei kuitenkaan ole saanut isoja rooleja ja on esittänyt enimmäkseen vierailevia rooleja televisiosarjoissa ja elokuvissa kuten *[[Walker, Texasista]]*, *[[Imagine That (televisiosarja)|Imagine That]]*, *[[Kunnian miehet (televisiosarja)|Kunnian miehet]]*, *[[Shield – lain varjolla]]* ja *[[Miksei, Emily?]]* Payton esittää *[[The Walking Dead]]in* seitsemännellä kaudella Ezekiel-nimistä selviytyjää, joka omistaa tiikerin nimeltä Shiva.

## Ääniroolit

## Aiheesta muualla
* voicechasers.com
Disaster

**Disaster!** on vuonna 2005 ensi-iltansa saanut nukkeanimaatio/komediaelokuva. Elokuvan ohjasi Roy T. Wood ja siinä vierailee hard rock -yhtye Mötley Crüe.
Lotus 1-2-3

**Lotus 1-2-3** on taulukkolaskentaohjelma, jonka Lotus Software julkaisi ensimmäisen kerran PC-DOS-käyttöjärjestelmälle vuonna 1983. Sittemmin se on toteutettu useisiin eri laitteisto- ja käyttöjärjestelmäympäristöihin. 

Lotus 1-2-3:n ilmestyessä markkinoilla oli jo useita henkilökohtaisilla tietokoneilla toimivia taulukkolaskentaohjelmia, kuten VisiCalc ja Multiplan. Lotus 1-2-3:n erityislaatu – josta se sai nimensäkin – liittyi toisaalta taulukkolaskennan, tiedonhallinnan ja grafiikan toteutukseen samassa ohjelmistossa ja toisaalta PC:n ominaisuuksien parempaan hyödyntämiseen. Monet PC:n varhaiset ohjelmistot oli siirretty toisista laitteisto- ja käyttöjärjestelmäympäristöistä, mikä merkitsi PC:n ominaisuuksien vajaata käyttöä. Mitch Kapor ja Jonathan Sachs ohjelmoivat Lotus 1-2-3:n suoraan PC:n assembly-kielellä, jolloin koneen ominaisuudet saatiin tehokkaasti käyttöön.

Ohjelmasta tuli IBM PC:n läpimurtosovellus.

Ohjelmasta julkaistiin IBM PCjr -tietokoneelle versio, joka oli kahdella ROM-moduulilla ja yhdellä levykkeellä laitteen pienen muistimäärän johdosta.

Lotus 1-2-3 -ohjelman kehitys loppui 2000-luvulla. Viimeisin versio, The Millennium Edition (versio 9.8), julkaistiin vuonna 2002. IBM ilmoitti kesällä 2013 ettei ohjelmistoa enää tueta. Vuonna 2022 ilmestyi ohjelmasta harrastelijapohjalta tehty käännetty versio Linux-ympäristöön.

## Ohjelman versioita
* Ensimmäinen julkistettu DOS-versio 1983
* Release 1A (1983)
* Release 2 (1985)
* Release 3 (1989)
* 1.0 for Windows (1991) - ensimmäinen Windows-versio
* 4.0 for Windows (1993)
* 5.0 for Windows (1994)
* 1-2-3 97 (1997) - ensimmäinen 32-bittinen versio
* 1-2-3 Millennium Edition (1998)
* Syyskuussa 2007 ohjelman uusin versio on IBM® Lotus® 1-2-3® Release 9.8

## Lähteet

## Aiheesta muualla
* Power D. J.: A Brief History of Spreadsheets
Harold Bloom

**Harold Bloom** (11. heinäkuuta 1930 – 14. lokakuuta 2019) oli yhdysvaltalainen professori, kirjallisuusarvostelija ja kulttuurikriitikko.

## Ura
Ensimmäisissä kirjoissaan (*Shelley's Mythmaking*, 1959, *The Visionary Company*, 1961, ja *Blake's Apocalypse*, 1963) Bloom puolusti 1800-luvun romanttisia runoja, jotka eivät vielä olleet kokeneet maineenpalautusta. Bloomin läpimurtoteos oli *The Anxiety of Influence* (1973). Siinä ja sitä seuraavissa kirjoissa hän esitti runoilijoiden välisiä vaikutussuhteita koskevan teoriansa ensimmäisen version. Alun perin hän rajasi sen valistuksen ajan jälkeiseen länsimaiseen runouteen mutta laajensi myöhemmin sen koskemaan kaikkea kirjallisuutta. Seuraavassa vaiheessaan Bloom kirjoitti uskontoaiheiset kirjat *Ruin the Sacred Truths* (1989), *The Book of J* (1990) ja *The American Religion* (1993).

Vuonna 1994 Bloom julkaisi erään tunnetuimmista teoksistaan *The Western Canon*. Siinä ja sen jälkeen Bloom on ollut ankara sosiopoliittisten ideologioiden valtaamien kirjallisuuskritiikkisuuntausten kriitikko. Länsimaisen kanonisen kirjallisuuden puolustamisen lisäksi Bloom kirjoitti myöhempinä vuosinaan William Shakespearesta kirjat *Shakespeare: The Invention of the Human* (1998) ja *Hamlet: Poem Unlimited* (2003). Bloomin mukaan Shakespeare oli paitsi suurin koskaan elänyt kirjailija, myös keksinyt käsityksemme inhimillisestä persoonallisuudesta.

Bloom tähtää kirjansa *Lukemisen ylistys* (*How to Read and Who*) tavalliselle lukijalle, joka ei aio kirjailijaksi. Sen julkaistessaan hän ei enää ollut nuori, ja kriitikko Jan Blomstedtin mukaan painostukset ovat muuttuneet, joskin vanhat painotukset ovat yhä taustalla. Kapina saa jäädä, tärkeintä on lukunautinto. Bloom antaa teoksessa neuvoja muun muassa siihen, kuinka William Shakespearea ja tämän *[[Hamlet]]ia* tulee lukea. Marcel Proustista Bloomilla on omaperäisiä näkemyksiä: Proust oli shakespearelainen. Blomstedt varoittaa kirjan lukijaa: "Bloomissa on paitsi vahvaa subjektiivisuutta myös vankkaa dogmaattisuutta," eikä lukijan pidä siten odottaa saavansa "objektiivista tietoa kirjallisuuden huipuista".

Bloom hoiti Sterling-professuuria Yalen yliopistossa sekä englantilaisen ja amerikkalaisen kirjallisuuden Berg-professuuria New Yorkin yliopistossa.

## Elämänvaiheet
Harold Bloomin vanhemmat olivat William ja Paula Bloom, Hän syntyi New Yorkissa ja asui Etelä-Bronxissa. Hänet kasvatettiin ortodoksijuutalaiseksi, joskin hän luopui siitä aikuisena, ja hänen äidinkielensä oli jiddiš. Hän oppi kotonaan myös kirjallista hepreaa. Kuuden vanhana hän opetteli itse lukemaan englannin kieltä. Haroldilla oli kolme vanhempaa siskoa ja yksi vanhempi veli. Hän kuoli sisarussarjasta viimeisenä.

Poikana Bloom luki Hart Cranen *Collected Poems* -laitosta, joka sytytti hänen elinikäisen kiinnostuksensa runouteen. Bloom suoritti Bachelor of Arts -tutkinnon Cornellin yliopistossa vuonna 1951 ja filosofian tohtorin tutkinnon Yalen yliopistossa vuonna 1955.

## Teoksia
* 
* 

## Lähteet

## Aiheesta muualla

* "Harold Bloom's Period One canon" 
* "Harold Bloom's Period Two canon" 
* "Harold Bloom's Period Three canon" 
* "Harold Bloom's Period Four canon"
Württemberg-Hohenzollern

**Württemberg-Hohenzollern** oli vuosien 1949 ja 1952 välisenä aikana toiminut Saksan liittotasavallan osavaltio. Se koostui entisen Württembergin kuningaskunnan eteläosasta ja entisestä preussilaisesta Hohenzollernin hallintoalueesta. Osavaltion pääkaupunki oli Tübingen ja se kattoi 10&nbsp;406 neliökilometrin suuruisen alueen. Asukkaita osavaltiossa oli noin miljoona.

## Historia
Vuonna 1945 luotiin Württemberg-Hohenzollernin alue osaksi Ranskan miehitysvyöhykettä Saksassa. Alueesta tuli yksi Saksan liittotasavallan osavaltiosta liittotasavallan perustamisen yhteydessä 23. toukokuuta vuonna 1949. Vuoden 1951 joulukuussa pidettiin kansanäänestys Württemberg-Hohenzollernin, Württemberg-Badenin ja Badenin osavaltioiden yhdistämisestä. Kaikki kolme osavaltiota yhdistettiin Baden-Württembergin osavaltioksi 25. huhtikuuta 1952.
Oleta pyöreä lehmä

**Oleta pyöreä lehmä** on Lawrence Kraussin kirjoittama ja Kimmo Pietiläisen suomentama Art Housen julkaisema fysiikan olemusta ja metodologiaa käsittelevä kirja.

## Lähteet
American cream draft

**American Cream Draft** on Yhdysvalloista peräisin oleva keskiraskas työhevosrotu. Kohtalaisen nuori, 1950-luvulta peräisin oleva rotu on saanut nimensä vaaleankeltaisesta karvastaan, joka on vaaleanpunaisen ihon ohella yksi rodun tärkeimmistä tuntomerkeistä. American Cream Draft on ainoa yhdysvalloista kotoisin oleva kylmäverinen hevosrotu. Rodun nimestä (cream, voikkoväri) huolimatta sen väritys ei ole voikko vaan samppanja.

## Ominaisuudet
Rodun edustajat ovat miltei aina samppanjanvärisiä. Väriin kuuluu vaaleankeltaisen karvan lisäksi vaaleanpunainen iho, vaaleanruskeat tai vihertävät silmät sekä valkoiset jouhet. Harja ja häntä tulisi rotumääritelmän mukaan pitää pitkinä. Jalkojen ja pään merkit ovat sallittuja, jopa suotavia. Rodun hevoset ovat noin 153-165 cm korkeita ja painavat noin 700-800 kg. Luonteeltaan American Cream Draftit ovat miellyttämisenhaluisia, rauhallisia ja luotettavia.

Jalostukseen käytettäville tammoille hyväksytään toistaiseksi myös tumma iho, kunhan peitinkarva on kermanvaalea ja jouhet valkoiset. Oreilta edellytetään vaaleanpunaista ihoa.

## Historia
Rodun kehityksen katsotaan lähteneen "Old Granny" -nimisestä vaaleankeltaisesta tammasta. Se myytiin vuonna 1911 kasvattajalle, joka sai siitä useita samanvärisiä varsoja. Varsat myytiin paikallisille pienellä hinnalla. Vaaleankeltaisten työhevosten kanta lähti kasvamaan, kunnes teollistuminen pysäytti kehityksen. Kun rotu rekisteröitiin 1950-luvulla, sen 41 kasvattajaa omistivat yhteensä vain 200 rekisteröityä American Cream Draft -hevosta. Nämä kasvattajat pitivät rodun säilymistä tärkeänä ja jatkoivat kasvatusta ja hevosten pitoa ja myyntiä. 1970-luvulla rotuyhdistys alkoi taas järjestää kokouksia. 1991 rodun rotumääritelmä uudistettiin nykyiseen muotoonsa, joka käsittää muutakin kuin värin. Uuden määritelmän mukaisena kantakirjaan on merkitty yli sata hevosta.

### Yhdistystoiminta ja kasvatus nykyään
American Cream Draft Assosiation pitää vuosittaisia tapaamisia kasvattajille ja hevoshuutokauppoja. Lisäksi The Colonial Williamsburg Foundation of Williamsburg painaa ja levittää kahdesti vuodessa julkaistavaa tiedotuskirjettä.

Rotua kasvattaa noin 50 yhdysvaltalaista tahoa. Rodun edustajia on vain Yhdysvalloissa.

Rodun kantakirja on yhä avoin. Sen sivurekisteriin hyväksytään ne puhdasrotuiset yksilöt, jotka ovat vääränvärisiä päärekisteriin, sekä puoliveriset American Cream Draft -risteytykset, mikäli ne täyttävät tietyt vaatimukset.

## Lähteet

## Aiheesta muualla
* American Cream Draft Association
* Kentucky Horse Park
Württemberg-Baden

**Württemberg-Baden** oli vuosien 1949 ja 1952 välisenä aikana toiminut Saksan liittotasavallan osavaltio. Se koostui entisten Württembergin ja Badenin valtioiden pohjoisosista. Osavaltion pinta-ala oli 15&nbsp;700 neliökilometriä ja sen alueella asui noin 3,5 miljoonaa ihmistä. Osavaltion pääkaupunki oli Stuttgart.

## Historia
Vuonna 1945 luotiin Württemberg-Badenin alue osaksi Yhdysvaltain miehitysvyöhykettä Saksassa. Vuoden 1946 marraskuussa valittiin Württemberg-Badenin ensimmäinen parlamentti. Alueesta tuli yksi Saksan liittotasavallan osavaltiosta liittotasavallan perustamisen yhteydessä 23. toukokuuta vuonna 1949. Vuoden 1951 joulukuussa pidettiin kansanäänestys Württemberg-Badenin, Württemberg-Hohenzollernin ja Badenin osavaltioiden yhdistämisestä. Kaikki kolme osavaltiota yhdistettiin Baden-Württembergin osavaltioksi 25. huhtikuuta 1952.

## Politiikka
Württemberg-Badenin ainoana ministeripresidenttinä ehti toimia Reinhold Maier. Maier oli virassa vuosina 1946–1952. Hänestä tuli uuden Baden-Württembergin osavaltion ensimmäinen ministeripresidentti osavaltion aloitettua toimintansa. Württemberg-Baden oli jaettu kahteen hallintoalueeseen ().
Baden (osavaltio)

**Baden** oli vuosien 1949 ja 1952 välisenä aikana toiminut Saksan liittotasavallan osavaltio. Se koostui entisen Badenin suurherttuakunnan eteläisestä osasta. Osavaltion pinta-ala oli 9&nbsp;646 neliökilometriä ja sen asukasluku oli noin 1,3 miljoonaa. Osavaltion pääkaupunki oli Freiburg im Breisgau. 

## Historia
Vuonna 1945 luotiin Etelä-Badenin (*Südbaden*) hallintoalue osaksi Ranskan miehitysvyöhykettä Saksassa. Alueesta käytettiin virallista nimitystä Etelä-Baden vuoden 1946 joulukuun 2. päivään saakka, jolloin nimi vaihdettiin pelkäksi Badeniksi. Osavaltion perustuslaki hyväksyttiin kansanäänestyksessä 22. toukokuuta 1947. Alueesta tuli yksi Saksan liittotasavallan osavaltioista liittotasavallan perustamisen yhteydessä 23. toukokuuta vuonna 1949. Badenin osavaltio sekä Württemberg-Badenin ja Württemberg-Hohenzollernin osavaltiot yhdistettiin Baden-Württembergin osavaltioksi 25. huhtikuuta 1952.
Verkkokalvon irtauma

**Verkkokalvon irtauma** () on tila, jossa silmän verkkokalvo lähtee irtoamaan paikaltaan. Seurauksena on etenevä puute näkökentässä ja hoitamattomana lopulta sokeus.

Verkkokalvon uskotaan irtautuvan vuosittain yhdellä ihmisellä noin 10&nbsp;000:sta. Verkkokalvoirtauman riskiä kohottavat iäkkäillä henkilöillä erittäin yleinen lasiaiskalvon irtauma sekä silmien likitaitteisuus. Jälkimmäisissä tapauksissa irtauma sattuu usein nuorempana kuin muilla potilailla.

Laaja verkkokalvoirtauma edellyttää leikkaushoitoa, jonka tavoitteena on saada verkkokalvo kiinnitetyksi takaisin paikalleen. Suoritetun kaihileikkauksen on todettu lisäävän irtaumavaaraa. Verkkokalvon irtauma ei aiheuta kipua.

Leikkauksen jälkeen näöntarkkuuden palautuminen täysin ennalleen vaatii aikaa.

## Oireet

Verkkokalvon irtauman oireita lääketiedeseura Duodecimin terveyskirjaston mukaan ovat tumma yhtenäinen varjo näkökentässä ja viivojen vääristyminen . Myös salamointi ennen näitä oireita viittaa verkkokalvon irtoamiseen. Helsingin yliopistollisen keskussairaalan  paperimonisteena potilaille leikkauksen jälkeen jakaman ohjeen mukaan myös nokisade jommankumman silmän näkökentässä on oire verkkokalvon irtaumasta kyseisessä silmässä. Vaarallisia silmäoireita verkkokalvoirtauman korjausleikkauksen jälkeen ovat tämän monisteen mukaan myös punoitus, rähmintä ja voimakas kipu.

## Sairaalahoito ja jälkihoito kotona

Verkkokalvoirtauman hoito tapahtuu osin sairaalassa ja osin jälkihoitona potilaan kotona (ks. edellä viitatut Duodecimin ja HYKSin tietolähteet). Silmälääkäri lähettää heti sairaalaan todettuaan irtauman, ja sairaalassa suoritetaan leikkaus. Leikkausta on hyvä odottaa lääkärin antamien ohjeiden mukaisessa makuuasennossa niin suurelta osin kuin mahdollista. Leikkaus suoritetaan paikallispuudutuksessa tähystysleikkauksena ja kestää yleensä 1–2 tuntia. Potilas jää yleensä vähintään yhdeksi yöksi leikkauksen jälkeen sairaalaan.

Leikkauksen jälkeen määrätään asentohoitoa osin sairaalassa ja osin kotona. Potilas joutuu toistamaan tietyt makuuasennot tietyssä järjestyksessä ja aikarytmissä muutaman vuorokauden ajan. Asentohoidon asennot ja aikataulun määrittää leikkauksen suorittava lääkäri. Asentohoidon aikana vuoteessa on pysyteltävä lukuun ottamatta välttämätöntä ateriointia ja WC-asiointia. Lisäksi lääkäri saattaa määrätä hoitoon silmätippoja ja muita lääkkeitä. Sairauslomaa tarvitaan vähintään asentohoidon ajaksi, usein 3–6 viikkoa pitempäänkin. Ensimmäiseen kahteen viikkoon ei saa saunoa, eikä ensimmäiseen kolmeen viikkoon saa uida. Jos leikkauksen yhteydessä silmään on laitettu kaasua, jonka paineen ja nosteen on tehtävä auttaa verkkokalvo takaisin oikealle paikalleen, on potilaan myös vältettävä parin kuukauden ajan lentämistä ja vuoristomatkailua. Lisäksi moottoriajoneuvojen ajamista on vältettävä jonkin aikaa hoidon jälkeen. Varoaika riippuu hieman siitä, millä kaasulla potilas on hoidettu: rikkiheksafluoridi (SF6) 3–4 viikkoa, heksafluorietaani (C2F6) 4–5 viikkoa, oktafluoripropaani (C3F8) 5–6 viikkoa.

## Lähteet
Kōji Nakata

**Kōji Nakata** (s. 9. heinäkuuta 1979 Ōtsu, Shigan prefektuuri, Japani) on japanilainen jalkapalloilija, joka edusti kotimaassaan Kashima Antlersia sekä Euroopassa ranskalaista Olympique Marseillea ja sveitsiläistä FC Baselia.

Ammattilaisuransa Nakata aloitti Kashima Antlersissa vuonna 1998. Vuonna 2005 Japanin jalkapallomaajoukkueen entinen ja silloinen Olympique de Marseillen valmentaja Philippe Troussier teki sopimuksen Nakatan kanssa. Marseillen kausi meni kuitenkin alle odotusten ja Troussier erotettiin. Nakatan saama vastuu laski, joten hän siirtyi vuoden 2006 alussa FC Baseliin.

MM-kilpailuissa 2006 Nakata pääsi vaihtopelaajana kentälle viimeisessä alkulohko-ottelussa Brasiliaa vastaan 56. minuutilla.

## Seurajoukkueuran tilastot
Päivitetty **7. toukokuuta 2007**

## Tilastot

## Maajoukkueura
*Maanosaliittojen cup 2001
*Jalkapallon maailmanmestaruuskilpailut 2002
*Maanosaliittojen cup 2003
*Jalkapallon Aasian-mestaruuskilpailut 2004
*Maanosaliittojen cup 2005
*Jalkapallon maailmanmestaruuskilpailut 2006

## Saavutukset
### Henkilökohtaiset
* J-liigan tähdistössä 2001
* J-liigan arvokkain pelaaja 2000

### Joukkuesaavutukset
*Maanosaliittojen cupin hopeaa 2001
*U-20 maalimanmestaruuskilpailuiden hopeaa 1999
*Aasian cupin mestaruus 2004
*J-liigan mestaruus 1998, 2000, 2001
*J-liiga cupin mestaruus 2000, 2002
*J-liiga cupin hopeaa 1999, 2003
*Japanin cup mestaruus 2000
*Japanin cup Runners-up 2002
*Axpo Super Leaguen hopeaa 2006, 2007
*Sveitsin cupin mestaruus 2007

## Lähteet

## Aiheesta muualla
*National Football Teams
*Japan National Football Team Database
Susan Blu

**Susan Maria Blu** (s. 12. heinäkuuta 1948 Saint Paul, Minnesota) on yhdysvaltalainen ääniohjaaja ja ääninäyttelijä. Hänet tunnetaan parhaiten animesarjasta *[[The Transformers]]*, jossa hän ääninäytteli Arcee-nimistä hahmoa. Blu uusi samaisen roolin *[[Transformers: Animated]]issa* vuonna 2008.

Blu on saanut yhdeksän Daytime Emmy -ehdokkuutta ääniohjaamisesta.

## Ura
Uransa aikana Blu on ääninäytellyt 1960-luvulta asti animaatiosarjoissa kuten *[[Jetsonit]]*, *Ghostbusters*, *[[Smurffit (animaatiosarja)|Smurffit]]*, *The Transformers*, *[[Pikku ponit (1980-luvun sarja)|My Little Pony and Friends]]*, *[[Bravestarr|BraveStarr]]*, *[[Simpsonit]]*, *[[Tosi viilee haamujengi]]* ja *[[Beast Wars: Transformers]]*. Tämän ohella hän esiintyi 1970- ja 1980-luvuilla myös elokuvissa ja televisiosarjoissa, kuten *[[Waltonin perhe]]*, *[[Sairaalan syke (yhdysvaltalainen televisiosarja)|Sairaalan syke]]*, *[[Ritari Ässä (vuoden 1982 televisiosarja)|Ritari Ässä]]* ja *[[Friday the 13th: The New Blood]]*.

Ääninäyttelyn lisäksi Blu toimii myös ohjaajana ja enimmäkseen ääniohjaajana animaatioissa kuten *[[Ubos loitsukirja]]*, *[[Beast Machines]]* ja *Transformers: Animated*. Hän on saanut ääniohjauksestaan Daytime Emmy -ehdokkuuden animaatiosarjasta *[[Utelias Vili]]*.

## Yksityiselämä
Blu on avoimesti lesbo. Hänen puolisonsa, näyttelijätär Cynthia Songé, kuoli Arroyo Grandessa, Kaliforniassa 19. toukokuuta 2010. Ennen Songén kuolemaa, hän ja Blu omistivat yhdessä Los Angelesissa sijaitsevan ääninäyttelijäkoulun *Blupka Productions, Inc.* He kirjoittivat myös ääninäyttelemiseen liittyvän kirjan *Word of Mouth… A Guide to Voiceover Excellence*.

Elokuussa 2013 Blu meni naimisiin tyttöystävänsä Tania Themmenin, näyttelijä Paris Themmenin (tunnetaan Mike Teaveen roolista elokuvassa *[[Jali ja suklaatehdas (vuoden 1971 elokuva)|Jali ja suklaatehdas]]*) siskon kanssa.

## Lähteet

## Aiheesta muualla
* 
* Voice Chasers 
* FridayThe13thFilms.com
M/S Baltic Eager

**M/S Baltic Eager** () on Jay Management Corpin omistama ro-ro-rahtialus. Aluksen on rakentanut Rauma-Repola Oy Raumalla vuonna 1979. Kuollutta painoa aluksella on 8&nbsp;600 tonnia ja sen jääluokitus on 1A eli se pystyy useimmissa jääolosuhteissa liikkumaan yksin. *Baltic Eager* on rekisteröity Panaman lipun alle.

Baltic Eagerin sisaralus on M/S Inowrocław.

## Käyttöhistoria

Huhtikuun alussa vuonna 1979 alus laskettiin vesille. Lokakuussa United Baltic Corp. Ltd. hankki vastavalmistuneen aluksen omistukseensa ja rekisteröi se Mansaaren lipun alle kotisatamanaan Douglas. Tuolloin laiva oli nimeltään *Baltic Eagle*. Tämän jälkeen alus aloitti liikennöinnin reitillä Englanti–Belgia–Alankomaat–Suomi. Tammikuussa 1999 Crowley American Transport Inc. vuokrasi Baltic Eaglen. 

Nykyisen omistajan, Jay Management Corpin haltuun laiva päätyi helmikuussa 2002. Samalla alus sai nimen *Olympic Star*. Elokuussa Seawheel vuokrasi aluksen ja antoi sille nimen *Seawheel Humber*. Uudelleenkastamisen jälkeen alus siirtyi linjalle Killingholme–Rotterdam. Joulukuussa 2004 vuokrasopimus päättyi, jonka jälkeen alus sai jälleen uuden nimen: *Baltic Eager*. Vuoden 2005 alussa Finnlines vuokrasi Baltic Eagerin, jonka jälkeen TransRussiaExpress aloitti liikennöinnin aluksella, reitillä Lyypekki–Baltijsk–Helsinki–Pietari–Kotka–Rostock. Maaliskuussa 2007 Searoad vuokrasi laivan. Sittemmin aluksella liikennöi Finnlines, reitillä Lyypekki–Pietari.

## Lähteet

## Aiheesta muualla
*Fakta om Fartyg – M/S Baltic Eagle
Jan Ingenhousz

**Jan Ingenhousz** tai **Ingen-Housz** (8. joulukuuta 1730 – 7. syyskuuta 1799) oli Alankomaissa syntynyt brittiläinen fysiologi, botanisti ja fyysikko, joka löysi fotosynteesin. Ingenhousz havaitsi, että veteen upotettujen kasvien vihreät osat tuottavat valon läsnä ollessa kaasukuplia, kun varjossa kuplien tuottaminen loppuu. Hän tunnisti kasvien tuottaman kaasun hapeksi.

Ingenhousz oli kasvifysiologian perustajia ja vuodesta 1769 Royal Societyn jäsen.

## Teokset
* *Experiments upon vegetables* (1779)
* *The food of plants* (1779)

## Lähteet
Margaret Spellings

**Margaret Spellings** (o.s. *Dudar*; s. 30. marraskuuta 1957 Ann Arbor, Michigan, Yhdysvallat) on yhdysvaltalainen poliitikko. Hän kuuluu republikaaniseen puolueeseen.

Michiganissa syntynyt Spellings muutti lapsena perheineen Houstoniin Texasiin. Hän valmistui Sharpstown High Schoolista vuonna 1975 ja sai sittemmin valtio-opin oppiarvon Houstonin yliopistosta.

Spellings aloitti kautensa Yhdysvaltain opetusministerinä 20. tammikuuta 2005 samanaikaisesti kuin George W. Bush aloitti toisen kautensa presidenttinä. Hän toimi ministerinä 20. tammikuuta 2009 asti.

Spelling toimi Pohjois-Carolinan yliopistoverkoston johtajana vuosina 2016-2019. 

## Lähteet
Biotie Therapies

**Biotie Therapies Oyj** oli suomalainen lääkekehitystä harjoittanut pörssiyhtiö.
Yhdysvaltalainen Acorda osti Biotien vuonna 2016. Biotien tutkimuksen ja lääkekehityksen painopistealueita olivat rappeuttavat hermosairaudet ja psykiatriset häiriöt kuten Parkinsonin tauti, Alzheimerin tauti ja muut kognitiiviset häiriöt, kaksisuuntainen mielialahäiriö ja alkoholi- ja huumeriippuvuus sekä tulehdussairaudet kuten nivelreuma, psoriaasi ja keuhkoahtaumatauti. Yhtiön tuotekehitys kohdentui sairauksiin, joihin ei ole vielä tehokasta hoitoa.. 

Biotien pisimmälle edennyt lääkekehitystuote oli alkoholiriippuvuuden vähentämiseen tarkoitettu nalmefeeni. Lääkettä markkinoitiin tuotenimellä Selincro. Euroopan lääkevirasto antoi 28.2.2013 Biotien lisensointipartnerille H. Lundbeck A/S:lle luvan Selincron myyntiin Euroopan markkinoilla. Lundbeck aloitti tuotteen myynnin vuoden 2013 puolivälissä..

Biotie Therapies syntyi vuonna 2002 turkulaisen, Biotie Therapies Oyj:n ja espoolaisten Contral Pharma Ltd:n ja Carbion Oy:n yhdistyessä. Lokakuussa 2008 Biotie osti saksalaisen lääketutkimus- ja kehitysyhtiö elbion GmbH:n. Biotie osti helmikuussa 2011 lääkekehityksen erikoistuneen Synosia Therapeuticsin. 

Yhtiön liikevaihto vuonna 2012 oli 4,8 miljoonaa euroa ja henkilöstöä oli vuoden lopussa 37 (keskimäärin 38).

## Myynti Acordalle 2016
Tammikuussa 2016 kerrottiin, että yhdysvaltalainen Acorda Therapeutics ostaa Biotie Therapies -yhtiön noin 333 miljoonan euron käteiskaupalla. Kaupan myötä Acorda sanoo pääsevänsä maailman johtavan Parkinsonin taudin hoitomuotojen kehittäjän asemaan.

## Lääkekandidaatit

## Hallitus 2012
* Peter Fellner, hallituksen puheenjohtaja, hallituksen jäsen lokakuusta 2009
* Merja Karhapää, hallituksen jäsen huhtikuusta 2010
* Bernd Kastler, hallituksen jäsen marraskuusta 2008
* Guido Magni, hallituksen jäsen helmikuusta 2011
* Ismail Kola, hallituksen jäsen helmikuusta 2011
* William M. Burns, hallituksen jäsen toukokuusta 2012

## Lähteet

## Aiheesta muualla
* Yrityksen ent. kotisivu

Luokka:Entiset suomalaiset biotekniikkayritykset
Afrikan tulvat 2007

**Afrikan tulvat 2007** syntyivät jokien tulviessa loppukesällä ja alkusyksystä pitkään jatkuneiden runsaiden sateiden takia. Tulvia esiintyi yhtä aikaa mantereen itä- ja länsilaidalla yhteensä 12 maassa. Syyskuun puolivälissä tulvien arvioitiin vaikuttavan puolentoista miljoonan ihmisen elämään. 

## Länsi-Afrikka
Lännessä pahiten kärsi Ghana, jonka pohjoisosa julistettiin katastrofialueeksi, kun Voltajoen alemmat haarat tulvivat. Siellä pahimmat sateet tulivat elokuun lopulla 24.–29. elokuuta, mutta sateet jatkuivat päivittäin myös syyskuun puolella. Tulvaa pahensi padon aukaisu Burkina Fason puolella. Yhteensä ainakin 20 ihmistä sai surmansa. Useita siltoja hajosi ja patoja murtui. Punaisen Ristin mukaan noin 400 000 ihmistä menetti kotinsa.

Tulvasta kärsineet alueet muodostavat Ghanan vilja-aitan, jonka maanviljely on paljolti riippuvainen jokivedellä kastelusta. Tulvat tuhosivat sadon, ja maahan odotettiin lähikuukausina laajamittaista nälänhätää. Avustustyöntekijät pelkäsivät myös kulkutautien, kuten koleran, leviämistä. 

Muita tulvasta kärsiviä maita olivat Togo, Niger, Nigeria, Liberia, Mali ja Burkina Faso. Burkina Fasossa tulvien arvellaan olleen pahimmat 54 vuoteen.

## Itä-Afrikka
Itä-Afrikassa kärsivät Sudan, Uganda, Etiopia, Kenia ja Ruanda.

YK:n avustusjärjestö WFP avusti Etiopiassa 60 000 ihmistä.

## Lähteet
Barney Frank

**Barnett ”Barney” Frank** (s. 31. maaliskuuta 1940) on yhdysvaltalainen demokraattipoliitikko. Hän edusti Massachusettsin neljättä vaalipiiriä Yhdysvaltain edustajainhuoneessa vuosina 1981–2013. 

Frank syntyi Bayonnessa, New Jerseyssä. Hän tuli valituksi Massachusettsin edustajainhuoneeseen ensimmäistä kertaa vuonna 1972 ja valmistui Harvard Law Schoolista 1977. Frank on julkaissut useita poliittisia artikkeleita, kuten esseen *Speaking Frankly* vuonna 1992. Hän on juutalainen.

Frank on seksuaalisuudeltaan avoimesti homoseksuaali ja poliittisilta näkemyksiltään varsin liberaali. Hän puhui homoudestaan julkisuudessa ensimmäistä kertaa vuonna 1987. Hän tuli kongressissa tunnetuksi paitsi juuri homojen oikeuksien puolustajana, myös lääkekannabiksen käytön kannattajana. 

## Lähteet

## Aiheesta muualla
Purple

**Purple** on grunge-yhtye Stone Temple Pilotsin toinen studioalbumi, joka julkaistiin 7. kesäkuuta 1994. Se sisältää yhtyeen suurimpia hittikappaleita, kuten "Vasoline", "Interstate Love Song" ja "Big Empty". Albumi oli suuri menestys debytoiden sijalla #1 *The Billboard 200* listalla ja myi Yhdysvalloissa kuusinkertaista platinaa.

Vuonna 2006 albumi sijoitettiin sijalle 73 Guitar World-lehden listalla "the greatest 100 guitar albums of all time" (100 kaikkien aikojen parasta kitara-albumia).

## Kappalelista
#
#
#
#
#
#
#
#
#
#
#
##Sisältää piilotetun kappaleen "My Second Album"

## Kokoonpano
* Stone Temple Pilots – design
* Dean DeLeo – akustinen kitara, lyömäsoittimet, rummut, sähkökitara
* Robert DeLeo – basso, kitara, lyömäsoittimet
* Nick DiDia – tekniikka
* Clay Harper – tekniikan avustaja
* Eric Kretz – lyömäsoittimet, rummut
* Paul Leary – loppukitarasoolo kappaleessa "Lounge Fly"
* Brendan O'Brien – tuottaja, tekniikka, miksaus, mellotron kappaleessa "Army Ants"
* Scott Weiland – laulu, lyömäsoittimet, kitara
* Dale Sizer – kuvat
* Caram Costanzo – tekniikan avustaja
* John Heiden – design

## Listasijoitukset
### Albumi

### Singlet

## Lähteet
Hangar 18

**Hangar 18** on vuonna 1990 julkaistu Megadethin kappale levyltä *[[Rust in Peace]]*.

Kappale kertoo salaliitosta Area 51:ssä sijaitsevasta halli numero 18:sta. Kappaleen on sanoittanut ja säveltänyt Dave Mustaine. Mustaine sai kappaleen idean samannimisestä elokuvasta. Kappaleen d-mollissa etenevä sointukierto muistuttaa paikoitellen Metallican ”The Call of Ktulua”, joka onkin osittain Mustainen säveltämä kappale. Mustaine ei itse tosin halunnut omia tuotoksiaan käytettävän Metallican levyillä sen jälkeen, kun Mustaine erotettiin Metallicasta.

”Hangar 18” on julkaistu toisena singlenä levyltä *Rust in Peace*. Singlen kannen on toteuttanut Megadethin kanssa pitkäikäistä työtä tehnyt Ed Repka. Kappale on myös mukana pelissä *[[Guitar Hero 2]]*. ”Hangar 18” on yksi Megadethin tunnetuimmista kappaleista, ja se on päässyt monelle yhtyeen kokoelma-albumille.

Single nousi Suomen virallisen listan sijalle 29.

## Kappaleet
# 
# 
# 
# 
# 

## Kokoonpano
* Dave Mustaine – kitarat, laulu
* Marty Friedman – kitarat
* David Ellefson – basso
* Nick Menza – rummut

## Lähteet